Väsyttääkö? Älä sorru tähän virheeseen viikonloppuna! - Lifestyle - MTV.fi
Väsyttääkö? Älä sorru tähän virheeseen viikonloppuna!
Lifestyle > Koti Julkaistu 26.09.2012 14:21
Mene mieluummin aikaisemmin nukkumaan, kuin nauti pitkistä aamu-unista. Shutterstock
Väsyttääkö viikolla? Se voi johtua liian pitkista aamu-unista viikonloppuina.
The Telegraph -lehti uutisoi, että viikonloppuisin pitkään nukkuminen kostautuu arkipäivinä. Olo on väsyneempi kuin silloin, jos pitää unirytmistä huolta myös vapaapäivinä.
Teksasin yliopiston tuoreen tutkimuksen mukaan liian pitkään uinuminen sekoittaa kehon sisäisen kellon, jolloin on entistä vaikeampaa herätä aikaisin maanantaina.
– Viikolla syntyneen univajeen korjaaminen pitkillä unilla viikonloppuisin on myytti. Sitä on korjattava tunti kerrallaan pitkin viikkoa, toteaa tutkimusta johtanut Gregory Carter The Telegraph -lehdelle.
Nukkumalla pitkään viikonloppuna saattaa sisäinen kello siirtyä jopa muutamalla tunnilla, jolloin nukahtaminen sunnuntaina on vaikeaa ja herääminen maanantaina sitäkin hankalampaa. Jos haluat korjata univajettasi, kannattaa sinun suunnata petiin aiemmin sen sijaan, että loikoilisit siellä pitkään aamulla.
Aleksi Sariola: Näin koti kannattaa tuunata ennen myymistä! Oletko yksinäinen? Tee siitä loppu!